मन जयकर टेनिस : शिभाली र आध्या भिड्ने
नेपालका शिभाली गुरुङ र आध्या पौडेल २० औं जयकर स्मृति एटीएफ यू–१४ टेनिस प्रतियोगिताअन्तर्गत सर्किट–१ को गर्ल्स सिंगल्समा फाइनल पुगेका छन् । दुवैले आफ्नै राष्ट्रका खेलाडीलाई पराजित गर्दै उपाधि भिडन्त पक्का गरेका हुन् ।
काठमाडौँ — नेपालका शिभाली गुरुङ र आध्या पौडेल २० औं जयकर स्मृति एटीएफ यू–१४ टेनिस प्रतियोगिताअन्तर्गत सर्किट–१ को गर्ल्स सिंगल्समा फाइनल पुगेका छन् । दुवैले आफ्नै राष्ट्रका खेलाडीलाई पराजित गर्दै उपाधि भिडन्त पक्का गरेका हुन् ।सातदोबाटोस्थित टेनिस कोर्टमा शिभालीले प्रशंसा मोक्तानलाई ७–५, ६–० र आध्याले स्वस्तिका विष्टलाई ६–१, २–६, ६–३ को सेटमा पराजित गरे ।ब्वाइज सिंगल्सको फाइनलमा नेपालका आयुशमान घले र भारतका भिभान मिर्धा पुगेका छन् । आयुशले बंगलादेशका मोहम्मद तनविर मुन तुसारलाई ६–३, ६–३ र मिर्धाले भारतका सिद्धार्थ जिबुलाई ६–४, ६–० को सोझो सेटमा हराएका थिए ।ब्वाइज डबल्समा हङकङका छुइन हेइ करिसन फुङ र छियोङ मोरिस ताङको जोडीले बंगलादेशका मोहम्मद अली हुसेन र मोहम्मद तनविर मुन तुसारको जोडीलाई ६–२, ६–२ को सोझो सेटमा हराएर फाइनलमा स्थान बनायो ।गर्ल्स डबल्समा नेपालका प्रशंसा मोक्तान र आध्या पौडेलको जोडीले भारतका प्रेरणा सन्ट्रा र सान्भी रेड्डीको जोडीलाई ५–७, ६–१ (१०–६) ले हराएर फाइनलमा स्थान बनाएको छ । 